rlitschk/wikidir huggingface dataset:
De Bundsautobahn 28 (Afk.: BAB 28 oder A 28) is en regionale Autobahn, de op 92 km in Oost-West-Richt dör Neddersassen föhrt. Se fangt an’t Dreeeck Leer an de A 31 an un ennt an de A 1 bi’t Dreeeck Stuhr. De A 28 warrt in’t Net vun de Europastraten op hele Läng as Deelstück vun de E 22 föhrt. Schüll de A 22 boet warrn, denn warrt de E 22 dorhen verlagert. En Sünnerheit gifft dat an’t westliche Enn vun de Autobahn. Dor geiht de A 28 an’t Dreeeck Leer ahn Naht in den süüdlichen Twieg vun de A 31 in Richt Bottrop över.Wenn een op’n nöördlichen Twieg föhren in Richt na Emden will, mutt man dör dat Autobahndreeeck dörföhren. Dat gellt ok, wenn een dörgahn op de A 31 föhrt. Bi’t Autobahndreeeck Ollnborg-West löpt de ööstliche Twieg vun de A 28 in Richt na Demost/Bremen ahn Naht as A 293 wieter. Üm op de A 28 to blieven mutt een in beide Richten dör dat Autobahndreeeck dörfohren. Bi Ollnborg is de A 28 ok an de A 29 (Willemshaven—Ahlorn) anbunnen. Anvt Autobahnkrüüz Ollnborg-Oost kann direkt wesselt warrn. Sünners vun’n nöördlichen Twieg vun de A 29 in Richt Willemshaven
Hiäsbiärge is ene ehemaalsche Stadt, wat vandage en Deel vun de Stadt Waosten in’n Kreis Saust in’t Suerland in Noordrhien-Westfalen is. Hiäsbiärge kreeg 1308 de Stadtrechten un weer inst in de Hanse. De anner Deel vun Waossen, de inst in de Hanse weer, is Bieälke. Ok Kallenhaordt is nich wiet vun Hiäsbiärge. Hiäsbiärge liggt twüschen Bieälke un Meskede. Hiäsbiärg. Mehr Biller, Videos oder Audiodateien to’t Thema gifft dat bi Wikimedia Commons.
Rate mal mit Rosenthal weer de Titel vun en Quizshow, de ünner de Moderatschoon vun Hans Rosenthal in’t ZDF lopen is. De eerste Sennen ut disse Reeg weer 1979 vun de Internatschonalen Funkutstellen Berlin. De Reeg lööp dorna vun April 1980 bit 1986 mit tohopen 85 Folgen. De Sennentermin is faken ümleggt worrn. Dat geev Sennen an’n Middeweken un an’n Freedag, man tomeist sünd de Folgen an’n Dienstag in’t Vöravendprogramm utstrahlt worrn. Dat Studion weer bi de Quizsennen as’n Rummelplatz herricht. In dree Speelrunnen hebbt tofallig ut de Tokiekers utwählte Kandidaten gegenenanner speelt. In de eersten Runn hebbt twee Kandidaten in’n Wessel jeedeen fief mol an een Dreihrad dreiht. Op disse Wies is en Quizfraag utwählt worrn. De Kandidat, de mehr Punkte sammelt harr, künn Saakpriesen (Kaffeemaschien, Feernseher usw) winnen. Dorför müss he dreemol mit’n Ball op en Teelschiev smieten un wenigstens eenmol drapen. In de tweeten Runn hebbt veer Kandidaten gegenenanner speelt. Se hebbt sik dordör op dat Karusell in’t Studio verdeelt, dat to de Musik vun de Studiomuskanten anfüngt sik to dreihn. Na dat Tofallsprinzip bleev dat Karusell stahn un de Kandidat de vörn stünn, müss op en Fraag antern. Weer sien Antwoort verkehrt, scheed he ut dat
Bi de XIII. Olympisch Spelen 1980 in Lake Placid wurrn negen Wettkämpe in’ Iesflinkloop utdragen. Datum: 15. Februar Datum: 19. Februar Datum: 21. Februar Datum: 16. Februar Datum: 23. Februar Datum: 15. Februar Datum: 17. Februar Datum: 14. Februar Datum: 20. Februar
De Wegewinne (Convolvulus arvensis) is en mehrjöhrige Plant ut de Familie vun de Winnen. Se kümmt vör up Grasland, Boland, langs de Wege un up Dünen. Unner de Eer wasst en dicht Wuddelwarks. Dor kaamt jummers wedder nee Spraten vun tostanne, ok, wenn de Plant över de Eer utreten warrt. De Stengels winnt sik gegen den Wieser vun de Klock um Saken hen. Ofschoonst de Blomen smuck an to kieken sünd, will numms jem geern up'n Acker hebben, vunwegen datt de Wegewinne an Kulturplanten hoochklimmen deit un düsse bi dat Wassen stöört. Wenn dat för de Plant goot steiht, bruukt de Wegewinne bloß man 1,5 Stunnen, bit de Toppen vun en Spraat 3 cm in'n Krink wussen sünd. De Blöte is rosa oder witt un hett an de Butenkant wat düstere Striepen. De Döörsnitt vun de Blöte is vun 1,5 cm bit 3 cm groot. De Blöte besteiht ut fiev Kroonblöer mit en rund Enn. Se röökt goot. Een bit dree Blöten bleiht an en langen Stengel. In de Midden vun den Stengel sitt twee Blöer an. Bleihen doot de Wegewinnen vun Juni bit to'n Harfst. Dat Veeh mag de Planten ganz geern freten. In'n Tuun gifft dat hüdigendags faken
Sylvia Albrecht-Heckendorf (borene Albrecht; * 28. Oktober 1962 in Berlin) is en ehmalge düütsch Iesflinklöperin. Sylvia Albrecht-Heckendorf fung hör sportlich Karriere as Iesflinklöperin in de 1970er Johren an un gull in disse Tiet as Jungtalent. Bi de Olympisch Winterspelen 1980 in Lake Placid wunn se över 1000 Meter de Bronzemedaille achter Natalja Anatoljewna Petrusjowa un Leah Poulos, aber noch vör Karin Enke un Beth Heiden. Över 1500 Meter keem se up Platz 9 un över 3000 Meter up Platz 14. Sylvia Albrecht-Heckendorf hett kört nah de Olympisch Spelen heiraadt un hör Karriere beend. Nahderhand weer se Kinnergärtnerin. Sylvia Albrecht-Heckendorf. Mehr Biller, Videos oder Audiodateien to’t Thema gifft dat bi Wikimedia Commons. Statistik bi Speedskatingnews.info Statistik bi Skateresults Statistik bi Sportsreference
Disse Artikel is man blots en Stubben. Du kannst Wikipedia helpen un em verbetern. Langesked is en Deel vun de Stadt Sonnern in’n Hoochsuerlandkreis in’t Suerland in Noordrhien-Westfalen is un weer inst in de Hanse. Langesked liggt an’n Sorpesee in’n Naturpark Homert. Geograafsch liggt de Oort twüschen Balve un Arensperg.
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. Anna Eleanor Roosevelt (* 11. Oktober 1884 in New York; † 7. November 1962 ok dor) weer en US-amerikaansche Minschenrechtlersche un de Fru vun Franklin Delano Roosevelt. Franklin Delano Roosevelt weer de Präsident vun de Vereenigde Staaten vun 1933 bet 1945. In düssen Johren weer Eleanor Roosevelt First Lady. Dorbi is se de eerste First Lady ween, de in de Politik vun dat Land een aktiv Rull öbernahmen hett. Dat warrt seggt, se weer in düsse Tiet dat soziol un moraalsch Geweten vun ehren Mann. De Unkel vun Eleanor weer Theodore Roosevelt vun de Republikanische Partei, de ok Präsident vun de Vereenigde Staaten weer. He goll as liberal. Eleanor Roosevelt weer vun 1948 af an Liddmaat vun de Vollversammlung vun de Vereente Natschonen. Anna Eleanor Roosevelt. Mehr Biller, Videos oder Audiodateien to’t Thema gifft dat bi Wikimedia Commons.
Natalja Anatoljewna Petrusjowa (russisch: Наталья Анатольевна Петрусёва; * 2. September 1955 in Pawlowski Possad) is en ehmalge sowjeetsch Iesflinklöperin. Se wunn bi de Olympisch Winterspelen 1980 in Lake Placid de Goldmedaille över 1000 Meter vör Leah Poulos un Sylvia Albrecht-Heckendorf|Sylvia Albrecht. Butendem wunn se ok noch de Bronzemedaille över 500 Meter. Veer Johr later i de Olympisch Winterspelen 1984 in Sarajevo wunn se noch Bronze över 1000 Meter un 1500 Meter. Dorneben weer se 1980 und 1981 Mehrkamp-Weltmeesterin und 1982 Weltmeesterin in' Sprint. Statistiken bi Speedskatingnews
De Opstand von de Stellinga weer en Opstand von de olen Sassen gegen dat Frankenriek ünner Ludwig II. in de Johren 841 bet 842 un 843. Weten doot wi von den Opstand ut de Annales Xantenses, Annales Bertiniani, Annales Fuldenses un ut Nithard sien Historiae. De Naam Stellinga, de in dree von de veer Borns vörkummt, hett wohrschienlich soveel as Maten bedüüdt. De genauen Grünn för den Opstand kennt wi nich. In de Borns steiht, dat sik de ünnern Stänn von de Sassen (Frilings un Laten, wat de eenfachen Lüüd in Sassen weren, de anners as de Edelings von Korl keen Privilegien kregen harrn, nadem de Edelings sik ünner dat Frankenriek sien Herrschop begeven harrn) gegen jemehr Herrn oplehnt harrn. Wohrschienlich weer de Opstand gegen de Feudaliserung richt, de de Macht jümmer mehr von fre’e Börger un Buurn na’n Adel hen verlagert hett. De Borns vertellt över den Opstand aver vör allen ut de fränksche Sicht un ünner Indruck von den Broderstried twischen de Arven von Ludwig I. Na Korl sien Sassenkrieg veertig Johr ehrder weren de Edelings in Sassen ganz op de Sied von’n fränkschen König, aver de gröttste Deel von de Sassen wull noch jümmer de Freeheit trüch
Disse Artikel is man blots en Stubben. Du kannst Wikipedia helpen un em verbetern. Slaveree is, just so, as ok de Liefegenschop, en Form vun unfreewilligen Deenst, wo een Minsch so in behannelt warrt, as wenn he en annern tohöörn dö. De Minsch, de den annern sien Egendom is, warrt Slaav nömmt, na dat Volk ut den Balkan, dat na de Antike över Johrhunnerte hen Slaven levert hett. Slaveree kümmt up de ganze Welt jummers noch vör, ofschoonst se meist allerwegens verbaden is. Dat warrt taxeert, datt um un bi 100 Millionen Minschen hüdigendags noch in en Laag sünd, wo se to unfreewillig Arbeit dwungen weert. Staaten, as to’n Bispeel Myanmar, maakt dat Inrichten vun Slaveree mööglich, seggt de Organisatschoon Free the Slaves. Frankriek hett in de Tied vun de Franzöösche Revolutschoon 1794 de Slaveree afschafft. Man dat duer nich lang un Napoleon hett se wedder inföhrt. Däänmark is 1803 dat eerste Land in Europa ween, wat de Slaveree denn endgüllig afschafft hett. 1807 hett dat Vereenigte Königriek den Slavenhannel verbaden. Mit dat Slavery Abolition Act vun 1833, dat an'n 1. August 1834 in Kraft treden is, is denn de Slaveree in de meisten Länner vun dat Brittsche Empire afschafft
Johannes Bugenhagen (* 24. Juni 1485 in Wollin/Pommern; † 20. April 1558) weer en plattdüütsch Reformater. He weer de Mann, de de eerste evangeelsche Karkornen vun Pommern un de eerste evangeelsche Karkornen vun Däänmark mek. He worr mit 19 Johr Rekter an de Latienschool in Treptow an de Rega in Pommern. He schreev ene Historie vun Pommern. He översett de Lutherbibel un Schriften vun Luther in’t Plattdüütsche. Johannes Bugenhagen weer een vun de Hööftmitwerker vun Martin Luther. He is de Grünner vun’t evangeelsche Pastershuus. Bugenhagen leevt, as ok Luther, lang in Wittenbarg. Johannes Bugenhagen. Mehr Biller, Videos oder Audiodateien to’t Thema gifft dat bi Wikimedia Commons. Dat Nie Testament vun unsen HErrn un HEiland JEsus Christus na de plattdütsche Oewesettung vun Dr. Johann Bugenhagen (De Bugenhagen-Bibel upp Platt as e-Book in'n Online-Reader) Indrag in de DNB
De Rickelwinn (Calystegia sepium, Syn.: Convolvulus sepium) höört to de Winnen (Convolvulus) mit to un is dor een vun de Winnenplanten (Convolvulaceae) mit. De Rickelwinn is en stickhaarig Unkruut. Sunnerlich in de Stadt kann een sunner Herbizide dor gor nich gegenan, vunwegen datt de Plant jummers wedder nee wassen deit ut’n Wuddelstock, ok wenn se över de Eer utreten is. In de Nedderlannen un ok in allerhand plattdüütsche Gemarken warrt de Rickelwinn (just so, as de Wegewinne) ok „Pisspottje“ nömmt, na de Form vun de Blöte. De Rickelwinn hett en grönen Stengel, de sik gegen den Wieser vun de Klock gegenan dreiht. De Blöer staht in’n Wessel gegen’anner. De Blöte is bi de meisten Sorten witt un sütt man ut as en Trichter. Se warrt bi 5 bit 7 cm groot. De Fruchtknutten sitt boven up. De Blöte hett fiev Kroonblöer un twee gröne Kelkblöer, de düütlich to sehn sünd. Dat is ok en Unnerscheed to de Wegewinne, wo een de Rickelwinn sunst mit dör’nanner kriegen kann. Amenne wasst in de Blöte en Knotten mit twee bit veer Saatköörn in. De Rickelwinn bleiht vun’n Mai bit September. De Blöten bleiht man een Dag un sluut sik, wenn dat düüster warrt
De Plattfööt sünd ene plattdüütsche Folklore-Grupp ut Mekelnborg-Vörpommern, bestahn ut de twee Muskanten (Gitarr un Gesang) Peter Wilke un Klaus Lass. De bekanntesten Hits sünd „Disco up’n Dörp“, „Fru Püttelkow ut Hagenow“, „De Isenbahnboomupundaldreier“. Peter Wilke un Klaus Lass kümmt ut Rostock un sünd siet en poor Johren sowoll in Swerin (Peter Wilke) as ok in Warnemünn (Klaus Lass) to Huus. De Plattfööt gifft dat siet 1979. Bi’n Hörfunk, bi’t Feernsehn un Schallplatt sünd bether över 100 Titels produzeert worrn un se wurrn mit den Fritz-Reuter-Kunstpries uttekent. Bet hüüt enstan’n veer LPs un söss CDs. Dörch johrelange Medienpräsenz, vele Live-Uptreed ok in Sweden, Österriek un sogor in Singapur sünd De Plattfööt enen groten Publikum bekannt und ehre Erfolgen gahn wiet över de Grenzen Mekelnborg-Vörpommerns rut. Ehr Motto is: „Kort is dien Leben un lang’ büst du dod. Minsch, blot nich argern, ne, lachen deit good!“ (Rudolf Tarnow). 1981: Disco up’n Dörp. (Single) 1982: Platt for ju. (Album) 1983: Remmi Demmi. (Single) 1985: Songs ut Meckelbörg. (Album) 1989: Wenn du ok Plattfööt hest. (Album) 1991: God’n Dag ok. (Album) 1992: Hubertusjagd. (Single) 1993: Wat is denn dat?? (Album) 1995: Evergreens des Nordens. (Album) 1997: Rolf mit’n Golf. (Single) 1998: Wat is
De Sotttall is en physikaalsche Kenntall, wo swart klöört Afgas dör de stoffförmigen Emisschonen bi de Sotttallbestimmen na DIN 51 402 Teil 1 (Utgaav Oktober 1986) is. Dormit stellt se en Maat för de Sottkunzentratschoon in’t Afgas dor. Bestimmt warrt se dör’t Afsugen vun en defineert Deelgasvolumen dör en Norm-Filterpapeer. Ünner Beachten vun’t optische Reflekschoonsvermögen vun’t unbeleggte Filterpapeer ( R g {\displaystyle R_{g}} = 0,85 na DIN) deent de optische Remisschoonsgrad R vun’n beleggten Filter as Meetweert för de Sotttall R z {\displaystyle R_{z}} : R z = 10 ( R g − R ) R g {\displaystyle R_{z}=10{(R_{g}-R) \over R_{g}}} Dorna gellt en Sotttall vun R z {\displaystyle R_{z}} = 1 för de Sottkunzentratschoon vun 60-100 µg/m³. En Anstiegen vun de Sotttall üm 1 bedüüt dat Afnehmen vun’t Reflekschoonsvermögen üm 10 Prozent. Na de technische Anholt to’n Reinhollen vun de Luft liggt de Grenzweert för Anlagen, de mit Lichtööl befüert warrt bi en Sotttall vun 1. För Dieselfohrtüüch gellt dorgegen en 1000-fack högeren Weert. A.Schleicher, W.Hartwig: Anmerkungen zur Rußzahlmessung nach Bacharach (DIN 51 402), Springer-Verlag 1990
Martin Selber (richtig Naam Martin Merbt; * 27. Februar 1924 in Dresden; † 3. März 2006 in Domersleben) weer en hoochdüütschen un plattdüütschen Schriever. Selber is 1924 as Söhn von en Angestellten in Dresden boren un von 1928 af an in Berlin opwussen. Dor hett he de Volksschool un later denn de Oberschool besöcht, de he 1940 mit Mittlere Reife afslaten hett. Selber hett eerst Bookholer lehrt un weer denn Stadtinspekter. Von 1942 bet 1945 weer he bi’n Kommiss un as Soldat in Polen, Frankriek un in Breslau. He keem denn in’t Donezbecken in sowjetsche Kriegsgefangenschop. As he to Enn von 1945 ut de Gefangenschop trüchkeem, hett he sik in Domersleben bi Meideborg dallaten un weer eerst Landarbeider, denn en Angestellten un tolest Sekretär bi de regionale Buernhülp. Blangenbi hett he noch Schauspeel lehrt un weer Musiker. Von 1953 af an weer he en fre’en Schriever, is 1956 Maat von’n Schrieververband worrn und hett Zirkels von Arbeiders betreut, de schreven hebbt. Von 1971 bet 1988 weer he in’n Bezirk Meideborg Vörsitter von’n Schrieververband. Selber hett mehr as 40 Romaans, Vertellsels un Fackböker schreven, de alltohoop en Oplaag von mehr as 3,5 Millionen hatt hebbt. Siene Warken sünd in verscheden Spraken
De Duwock (Equisetum arvense, Pl. Duwocken), ok Kattensteert, is en Plant mank de Kattensteerten (Equisetopsida). Den Duwock siene Wuddelstöcke gaht bit 1,60 Meter deep in’e Eer un billt dor en Wuddelwarks mit wiete Twiege. Över de Eer kiekt denn twee Aarden vun Stengels rut. De een sünd sunner Sporen un weert 10 bit 50 cm hooch. De Döörmeter vun so’n Spraat langt vun 1 bit 5 mm. Rings umto sitt dor allerhand Twiege an, de staht wat liekup af. De Sporenstengels kaamt vör de annern ut’e Eer un starvt af, wenn se de Sporen utsett hefft. Se sünd bloß 5 bit 20 cm hooch (af un to bit 40 cm), sünd nich gröön, as de annern, man hellbruun un hefft keene Twiege. De Sporen-Ahr is 1 bit 4 cm lang un stump. De Sporenstengels wasst vun Määrt bit Anfang Mai, de annern Stengels kaamt in’n Mai rut. De Plant hett en diploiden Satz Chromosomen mit 2n= 216 Chromosomen. Up de nöördliche Hälft vun’e Eer kaamt de Duwocken rund um den Pol to vun de Arktis bit hen na de Middellannsche See vör. Se könnt up natt Seeklima un in dröög Kontinentalklima torecht kamen un sünd bit na Süüdafrika, Australien un
Holsteen Kiel (eegentlich Kieler Sportverenigung Holsteen vun 1900 e.V. meist kortweg de KSV) is een düütsche Sportvereen ut Kiel in Sleswig-Holsteen. Grünnt wurrn is de Vereen an’n 7. Oktober 1900 un Sport warrt bi Holsteen hüdigendags in veer Afdelen bedreven. Blangen Football höört dor noch Handball, Tennis un Cheerleading to. De Vereen hett um un bi 1.100 Liddmaten (Stand: März 2010) un sien bekannsten/kunnigste Sportsafdeel is de Mannslüde-Profi-Footballafdeelungde. De Mannslüde Footballmannschop speelt in’ momang in’e 2. Liga. Vun 1911 af an speelt Holsteen siene Spelen tohuse in’n Holsteen-Stadion (domaals Holsteen-Steed/Platz, siet 1965 Holsteen-Stadion). Dor passt 15.034 Lüde rin. De Vereensfarven sünd bloog-witt-rood un de Noekelnaam is de Stork (Oodboor/Aadboor). To de Saison 2024/25 sünd se eerstmals in de düütsch Bundsliga upsteegen. De Vereen is an 4. Mai 1902 as Kieler Football-Club Holsteen (kort FC Holsteen Kiel or FC Holsteen vun 1902) grünnt wurrn. An 7. Juni 1917 hebbt se sück mit de 1. KFV (1. Kieler Football-Vereen vun 1900) to'n hüdigendags Kieler Sportverenigung Holsteen vun 1900 e.V. vereenigt. Vör den Eerste Weltkrieg is Holsteen Kiel 1912 düütsche Meester worrn (eerste Vereen in Nedderdüütschland) un tweemol düütscher Vizemeester 1910 un later 1930. Na den Tweten Weltkrieg de Mannschop speelt in de
Georg Krogmann (* 4. September 1886 in Meldörp; † 9. Januar 1915 in Warschau) weer en düütsch Footballspeler. Sien Positschoon weer Middellöper. Krogmann tietlevens bi de Störken, as de Vereen Holsteen Kiel ok nöömt wurrd. 1910 harr man tegen den Karlsruher FV in’t Finale to de düütsch Meesterschap verloren. An’ 26. Mai 1912 gung dat in’t Finale weer um de düütsche Meesterschap un ditmal wunnen de Kieler Speler mit 1:0. To mehr Spood reck dat för Krogmann nich, he is in’ Eersten Weltkrieg storven. Wenig Week vör de Gewinn vun de düütsch Meesterschap 1912 hett Krogmann eerstmals för de düütsch Natschonalmannschap speelt. Gegen Ungarn kunn de Mannschap glatt en 4:4 halen, wat all en grooten Spood weer. Krogmann wurr denn ok to de Olympisch Spelen inladen un keem dor ok to twee Insatzen. Bi dat 16:0 tegen Russland wurr he aber nich upstellt. So bleev dat bi dree Lännerspelen. Chronik 100 Jahre - Holstein Kiel, Patrick Nawe u. a.
Alexander Filippowitsch Kokorinow (russisch Александр Филиппович Кокоринов; * 29. Juni 1726 in Tobolsk; † 10. März 1772 in Sankt Petersborg) weer en russischen Architekt. Kokorinow weer en Vertreder vun de Fröhklassizismus. He hett de Russische Kunstakademie un en Palais för Kyrylo Rosumowskyj in Sankt Petersburg plaant. A. Polowzow: Russkj biografitscheskj slowar. Tom IX. Isd. Imperatorskago Russkago istoritscheskago obschtschestwa, 1903, S. 63–65. (russisch)
Ed Zacharias (* 13. Januar 1943 in Winkler, Manitoba, Kanada) is en Översetter vun de Bibel in't Plautdietsche, mit John J. Neufeld. Dat weer de eerste Bibel op Plautdietsch. Zacharias is oder weer för de Evangelical Mennonite Missions Conference in Mexiko. Zacharias hett dat Book Plautdietsche Leeda herutgeven. Ok Kassetten mit christlichen Inhold hett he herutgeven. De Bibel: the complete Bible in Plautdietsch / vun Ed Zacharias (Översetter); John J. Neufeld (Översetter). - Winnipeg: Kindred Press, 2003 ISBN 0-921788-97-5 Lütt Biografie mit Bild
Bambarg (Middelöller: Babenberg, in de eegen Dialekt: Bambärch) is en kreisfree Stadt in de bayerisch Regierungsbezirk Böverfranken un ok Standoort vun dat Landratsamt Bambarg. Bambarg is Universitäts-, School- un Verwaltungsstadt, en wichtig Wertschapszentrum vun Böverfranken un ok Seet vun dat glieknaamig Arzbisom. De Stadt is in de Landesplanung as Böverzentrum vun dat westlich Böverfranken utwiest un hört to de Metropolregion Nürnberg. Bambarg is Middelpunkt vun en Ballungsruum vun över 200.000 Einwohnern un gellt as wichtigst Zentrum in de böverfränkisch Ruum. De sehenswert Oldstadt hett den gröttsten heel bleven historschen Stadtkarn in Düütschland un is siet 1993 as Weltkulturaarv in de List vun de UNESCO eindragen. Buterdem is Bambarg överregional bekannt för sien völfältig un eegenstännig Beertraditschoon. In Bambarg sülvst leven 70.004 Inwahner (31. Dez. 2010) up en Rebeet vun 54,58 km². Wilfried Hochholdinger, düütsch Schauspeler Bambarg - Bamberg Bamberg. Mehr Biller, Videos oder Audiodateien to’t Thema gifft dat bi Wikimedia Commons. Bi’n Wikiborn gifft dat Originalschriften över dat Thema oder vun den Schriever: Bamberg. Op Wikiquote gifft dat Zitaten to, över oder vun „Bamberg“ (hoochdüütsch). Offizielle Internetpräsenz vun de Stadt
De Marjenblome , ok Marienblome un Maienblome (Bellis perennis) is en lüttje, duerhaftige Plant ut de Plantenfamilie vun de Korfblomen (Asteraceae). Se warrt vun 4 bit hen to 15 cm hooch. De Blöer staht in'n Krink vun de Wuddel af un hefft de Form vun en Löpel. An'n Rand vun dat Blatt sitt lüttje Tähne an. An dat Enn vun den Blomenstengel steiht eene Schienblöte, as dat bi Korfblomen begäng is. De warrt bit 2,5 cm groot. Se besteiht in de Midden ut 75 bit 125 geele Röhrenblöten mit en Kranz vun witte Strahlenblöten. Solang, as dat nich freren deit, bleiht de Soort över dat ganze Johr hen. Dat gifft ok Marjenblomen för den Goorn. De sünd denn up gröttere Blomen tücht. Marjenblomen vermehrt sik dör Vegetative Vermehrung. In de Asseln vun de Blöer wasst denn Siedelstengels, de to en neen Blöerkranz wassen könnt. De Stengels weert nich lang un so billt de Marjenblomen dichte Matten. Man de Plant vermehrt sik ok mit Saat. An un for sik is de Aart in Europa un in Süüdwest-Asien tohuse, man vun dor ut hett se sik utbreedt in annere Gegenden vun'e Eer, as na Noord- un Süüdamerika. In ganz Westeuropa is de
Fenne betekent Fenne, anneren Naam för de Marjenblome, Fenne, anner Woord för Weid, Fenne, Oort in de Gemeen Rangsdörp in’n Landkreis Telte-Fläming, Brannenborg, Fenne, Stadtdeel von de Stadt Völklingen in’n Regionaalverband Saarbrücken, Saarland. Fenne is de Familiennaam von Fritz Fenne (* 1973), düütschen Schauspeler, Gisle Fenne (* 1963), noorweegschen Biathlet, Helga Øvsthus Fenne (* 1964), noorweegsche Biathletin, Hilde Fenne (* 1993), noorweegsche Biathletin. Kiek ok bi: Fenn. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Maibloom betekent en annern Naam för de Marjenblome, en annern Naam för de Maiklocken. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dinant is ene Stadt an de Maas mit üm un bi 12.700 Inwahners in Belgien. Se liggt in de walloonsche Provinz Namen. Dinant weer in’t Middeloller en wichtigen Hannelsoort. De Stiftskark Notre-Dame un anner kunsthistorisch intressante Karken staht in Dinant. Dinant weer in’t Middelöller as eenzige walloonsche oder franzöösche Stadt in de Hanse. Adolph Saxe, de Utfinner vun’t Saxophon weer ut Dinant. Category:Dinant. Mehr Biller, Videos oder Audiodateien to’t Thema gifft dat bi Wikimedia Commons.
Otis Paul Drayton (* 8. Mai 1939 in Glen Cove, New York; † 2. März 2010) weer en US-amerikaansch Lichtathlet. 1961 un 1963 wunn he de AAU-Meesterschapen över 220 Yards. 1961 weer he ok Liddmaat vun dat Team in’ 4 x 100-Meter-Staffelloop, dat mit 39,1 Sekunn en Weltrekord upstellt hett un he sülvst hett 1962 den Weltrekord över 200 Meter mit 20,5 Sekunn instellt. Bi de XVIII. Olympisch Sömmerspelen 1964 in Tokio wunn he de Sülvermedaille in’ 200-Meter-Loop achter de US-Amerikaner Henry Carr (Gold) un vör Ed Roberts (Bronze) ut Trinidad un Tobago, as ok de Mannschaps-Goldmedaille in’ 4 x 100-Meter-Staffelloop tosommen mit sien Teamkollegen Gerald Ashworth, Richard Stebbins un Bob Hayes, vör de Teams ut Polen (Sülver) un Frankriek (Bronze). Cleveland Olympian Paul Drayton dies at age 70 from cancer up cleveland.com van 02. März 2010